ปัญหา: เดิมแจ้งเรื่อง พบร้านล้อมเพชร เปิดเพลงส่งเสียงดังรบกวนตั้งแต่เวลา 00.00 น.เป็นต้นไป พบเห็นเป็นประจำทุกวัน สร้างความเดือดร้อนให้กับผู้พักอาศัยในบริเวณดังกล่าว

อ้างอิงเลขที่รับแจ้ง PGT4W4 เจ้าหน้าที่ตอบกลับเมื่อวันที่ 7 ส.ค.67 แจ้งว่า เจ้าหน้าที่ฝ่ายสิ่งแวดล้อมและสุขาภิบาล ลงพื้นที่ตรวจสอบข้อเท็จจริง ขณะตรวจสอบ ไม่พบมีการเปิดเพลงผ่านเครื่องขยายเสียง ส่งเสียงดังรบกวน ทั้งนี้ เจ้าหน้าที่ได้ให้คำแนะนำห้ามกระทำการใดๆ อันก่อให้เกิดความเดือดร้อนรำคาญให้กับผู้พักอาศัยบริเวณใกล้เคียงโดยเด็ดขาด โดยได้ออกแบบตรวจแนะนำของเจ้าพนักงานตามพระราชบัญญัติการสาธารณสุขพ.ศ 2535 ให้กับผู้ประกอบการไว้เป็นหลักฐานเรียบร้อยแล้ว และหากผู้ร้องเรียนยังได้รับความเดือดร้อนในช่วงยามวิกาล ท่านสามารถโทรแจ้งสถานีตำรวจในพื้นที่ เพื่อระงับเหตุในขณะที่ได้รับความเดือดร้อนได้ทันท่วงที แต่อย่างไรก็ตามเจ้าหน้าที่ฝ่ายสิ่งแวดล้อมและสุขาภิบาล จะได้ติดตามเฝ้าระวังเป็นระยะๆต่อไป หากพบว่าเจ้าของสถานที่ได้ละเลยเพิกเฉยจะได้พิจารณาตามขั้นตอนของกฎหมายต่อไป

ผู้ร้องแจ้งว่า ยังพบร้านล้อมเพชร ปัจจุบันมีคนเวียดนามมาเซ้งร้านเปิดต่อ เปิดเพลงส่งเสียงดังรบกวนในยามวิกาล ตั้งแต่เวลา 01.00-06.00 น.เป็นประจำทุกวัน ปัจจุบันเวลา 02.05 น.ยังคงมีเสียงดังรบกวนอยู่ เจ้าหน้าที่เขตมีการลงพื้นที่ตรวจสอบในช่วงเวลา 13.00 น.ซึ่งเป็นเวลาที่ทางร้านปิดอยู่ จึงไม่พบเหตุกระทำผิด รวมถึงทางสน.ทุ่งสองห้อง ได้มีการลงพื้นที่ตรวจสอบและมีการออกคำสั่งให้ทางร้านระงับการเปิดเพลงในยามวิกาล แต่ยังมีการฝ่าฝืนเปิดอยู่ สร้างความเดือดร้อนให้กับผู้พักอาศัยในบริเวณดังกล่าว ขอให้เจ้าหน้าที่ที่เกี่ยวข้องตรวจสอบอีกครั้งด้วย
ซอย: ชินเขต 2/6 แยก 2-4
ถนน: งามวงศ์วาน 
จุดสังเกต: เข้าซอยแยกดังกล่าวไปสุดซอย 
เขต: หลักสี่
#1555